સીપીઆઇ-એમ સાથે જોડાયેલ મહિલાઓ પર બળાત્કાર કરવાના નિવેદન પર ટીએમસીના સાંસદ તાપસ પાલ ચોતરફથી ઘેરાઇ રહ્યા છે. પાલના નિવેદન પર પાર્ટીએ પણ પોતાના હાથ અધ્ધર કરી દીધા છે, ઉપરાંત તેમની પાસે તેમના આવા વિવાદાસ્પદ નિવેદન બદલ જવાબ પણ માંગ્યો છે.સાંસદ તાપસ પાલના નિવેદન પર પાર્ટીએ સખત વલણ અપનાવતા તાપસના નિવેદનને સંવેદનહીન ગણાવ્યું છે અને તેના નિવેદન પર 48 કલાકની અંદર જવાબ માંગ્યો છે.